cyanic-selkie/wikianc huggingface dataset:
רעב
במיתולוגיה ובדת
במיתולוגיה הרומית, הרעב הוא ישות אלוהית נקבית. תיאורה של לימוס (Limos, תורגמה לעברית ’כּפן'), אלת הרעב, מובא אצל אובידיוס בתוך סיפור שבו קרס (דמטר), אלוהות הצמיחה והשגשוג החקלאי, מבקשת לנקום באריסיכתון, שכרת אלון המקודש לה, ומבקשת לצורך כך את עזרתה של לימוס. אל לימוס נשלחת שליחה, שכן הגורל אוסר על מפגש בין שתי האלות המנוגדות בכוחן, קרס ולימוס. אובידיוס המשורר הרומי, מלמד שקרס לא יכלה להיפגש עם לימוס בגזירת הגורל.
חוק חסינות חברי הכנסת, זכויותיהם וחובותיהם
חסינות במילוי התפקיד
היועץ המשפטי לכנסת, איל ינון, קבע כי: "תכנון מראש של התבטאות המהווה עבירה, לא חוסה תחת החסינות, וניתן כעיקרון להעמיד חבר כנסת לדין בגינה, כמו כל אדם אחר. בכלל זה, פרסום מתוכנן של עניינים סודיים שפרסומם מהווה עבירה, בין במליאת הכנסת ובוועדות ובין בתקשורת או בכל מסגרת אחרת, אינו חוסה תחת החסינות וחבר הכנסת עלול להיחקר ולעמוד לדין בגינו".
GAZ 66
היסטוריה
המשאיות הראשונות מדגם זה נבנו בשנת 1962 כפיתוח המשך של משאית GAZ 62 שהייתה בעלת יכולת העמסה של 1.2 טון. הייצור הסדרתי החל בשנת 1964. במהלך שנות ה-60 המשאית קיבלה מספר פרסים בתערוכות סובייטיות. המשאית הייתה בשימוש רחב בכוחות המזוינים של ברית המועצות ושימושה נמשך בצבא הפדרציה הרוסית.
דוד ורוזה מזרחי
קורות חיים
דוד מזרחי נפטר בירושלים, י"ט שבט תרצ"ה (1935) והובא למנוחות בהר הזיתים. אשתו רוזה האריכה ימים. קיבלה תעודת תושבת כבוד של העיר תל אביב מידי חיים לבנון. היא נפטרה בי"ז ניסן תשכ"ב (1962) ונקברה בבית העלמין ברחוב טרומפלדור.
יעל דניאלי
2011
בפסטיבל האולימפי האירופי לנוער שנערך בטרבזון טורקיה בסוף יולי אותה שנה סיימה דניאלי במקום שביעי במשחה ל-400 מטר מעורב אישי בתוצאה 5:09.05 דקות, במקום עשירי במשחה ל-800 מטר חופשי בתוצאה של 9:21.01 דקות, במקום 14 במשחה ל-400 מטר חופשי בתוצאה של 4:33.96 דקות ובמקום 19 במשחה ל-200 מטר מעורב אישי בתוצאה של 2:30.06 דקות.
2013
באליפות ישראל בשחייה (בריכת 25 מטר) שנערכה בבית איל, אשדות יעקב מאוחד בפברואר 2013, זכתה דניאלי בשתי מדליות כסף, במשחה ל-400 מטר חופשי בשיא אישי חדש של 4:18.86 דקות, אחרי מרטינה מרקס (4:14.68 דקות) ולפני טלי למקוף (4:19.15 דקות) ובמשחה ל-800 מטר חופשי בשיא אישי חדש נוסף של 8:49.78 דקות, אחרי מרטינה מרקס (8:49.44 דקות) ולפני טלי למקוף (8:57.81 דקות).
NXT UK TakeOver: Blackpool II
NXT UK TakeOver: Blackpool II היה אחד מאירועי השלם וצפה של ארגון ההיאבקות האמריקאי, ה-WWE, השייך למחלקת בריטניה של התוכנית NXT, ה-NXT UK. כמו כן, האירוע שודר בערוץ של ה-WWE Network. האירוע נערך ב-12 בינואר 2020, באולם אמפרס בולרום שבבלקפול, לנקשייר, אנגליה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע השלישי בסדרת אירועי NXT UK TakeOver.
עלילות
האירוע כלל קרבות שנבעו מעלילות מתוסרטות שהתקיימו במהלך התוכנית של NXT UK.
ב-28 בנובמבר בפרק של התוכנית NXT UK, לאחר הקרב של פייפר ניבן נגד ג'יני, טוני סטורם חזרה ותקפה את אלופת הנשים של NXT UK, קיי לי ריי. ב-5 בדצמבר בפרק של התוכנית NXT UK, לאחר הקרב של טוני סטורם נגד קילר קלי, ריי הגיעה ותקפה את סטורם, עד שניבן הגיעה ונחלצה לעזרת סטורם. לעומת זאת, סטורם זעמה על ניבן בטענה שהיא לא הייתה צריכה את העזרה שלה. שבוע לאחר מכן, לאחר הקרב של קיי לי ריי נגד איילה דאון, אלופת הנשים הטיחה עלבונות בסטורם וניבן, מה שהוביל לבואן של שתי המתאבקות לזירה ולתקיפתן על ידי אותה ריי. בזמן שריי עזבה את הזירה, עוזר הג'נרל מנג'ר של NXT UK, סיד סקאלה, הודיע שריי תגן על אליפות הנשים של NXT UK נגד סטורם וניבן בקרב משולש באירוע בבלקפול.
תסמונת פרוטאוס
סימני התסמונת
בחלק מהמקרים יש פקקת בוורידים העמוקים הגורמת לתסחיף ריאתי ולמוות, לחלק יש סימנים נוירולוגים בצורת התקפים אפילפטיים. לחלק קטן יש הפרעות קוגניטיביות וחברתיות בגלל מראם המעוות.
אריסטופאנס
אריסטופאנס (ביוונית: Ἀριστοφάνης; בערך 446 לפנה"ס - 385 לפנה"ס) היה גדול מחברי הקומדיה באתונה העתיקה. אריסטופאנס חיבר כ-40 קומדיות, שמתוכן שרדו עד ימינו 11, ולמעשה הן הקומדיות העתיקות היחידות שנשתמרו בשלמותן (להבדיל משתי הקונבנציות של הקומדיה היוונית שבאו לאחריה: הקומדיה התיכונה, והקומדיה החדשה). ההקשר שבהן מוצגות הקומדיות הוא הקשר של תחרות, שהתקיימה מדי שנה בחגיגות התיאטרון באתונה.
חנה גוסלר
עלייה לישראל
לאחר עלייתה לארץ למדה וסיימה לימודי אחיות בבית החולים "ביקור חולים" בירושלים ועבדה שנים רבות כאחות בטיפת חלב.
האישה השונמית
בדבר זהות בן השונמית, נאמרו מדרשים שונים. על פי מדרש בילקוט שמעוני, האישה השונמית אמו של עדו הנביא ואחותה של אבישג השונמית. ועל פי הזוהר בן השונמית שהחיה אלישע, הוא חבקוק הנביא. מוסבר שם, שאליהו הנביא החיה את יונה ואלישע את חבקוק, ולכן ליונה הייתה את מידת הדין כמו של אליהו ולחבקוק את מידת החסד כמו של אלישע.
אפילוג: הפקעת נכסיה והשבתם
בזמן שהאישה ממתינה בלווית בנה לריאיון עם המלך, המלך עצמו שוחח עם גיחזי, שסיפר לו על נפלאותיו של אלישע. בצירוף מקרים מופלא, כשהגיע גיחזי לסיפור על החייאת בן השונמית, הבחין באישה ובבנה הממתינים למלך, והצביע עליהם בהפתעה:. לאחר ששמע המלך את דברי האישה, הורה להשיב לה את נחלתה, ואף לפצות אותה בהתאם לרווח שהניבה הקרקע במהלך שנות העדרה, ומינה פקיד שיפקח על ביצוע ההוראה.
אלישע
שלושתם נימצאים באותו חדר פסוק  יג.
רק כאשר אלישע לא מצליח להחיות הבן עם משענתו באמצעות שליח לראשונה הוא מתפלל. פסוק לג.
פסוקים כה-כו
רק לאחר מותו של הילד אלישע פונה בתפילה לאלוהים.
פסוק לג
לד וַיַּעַל וַיִּשְׁכַּב עַל הַיֶּלֶד וַיָּשֶׂם פִּיו עַל פִּיו וְעֵינָיו עַל עֵינָיו וְכַפָּיו עַל (כַּפָּו) [כַּפָּיו] וַיִּגְהַר עָלָיו וַיָּחָם בְּשַׂר הַיָּלֶד:
נישואי בהלה
הרקע ההיסטורי
בשנת 1835 נפוצו שמועות ברוסיה על כוונת הצאר ניקולאי הראשון לקבוע גיל מינימלי לנישואי היהודים: 18 לבנים ו-16 לבנות, וכל הנישא טרם הגיעו לגיל המינימום יוענש. בסופו של דבר הכוונה לא יצאה אל הפועל, אך השמועה עשתה את שלה. היהודים ראו כוונה זו בחומרה רבה. ראשית, הם התנגדו עקרונית להתערבות במנהגי המשפחה והמסורת שנהגו בקרבם, ושנית, הם חששו מאפשרות הגיוס של הנערים הרווקים לצבא הצאר.
ביולוגיה קוונטית
המבשרים המוקדמים של הביולוגיה הקוונטית
באוגוסט 1932 נשא נילס בוהר הרצאה בכותרת "אור וחיים" (Light and Life) בכנס על טיפול רפואי בעזרת אור. בוהר היה פיזיקאי ולא היה קרוב לתחום הביולוגיה, אך בהרצאה הוא העלה מחשבות על מה שתורת הקוונטים החדשה, אותה עזר לנסח עשור קודם, יכולה לומר על החיים. הוא סבר שהתובנות הפיזיקליות החדשות של מכניקת הקוונטים מספקות בסיס חדש להבנת תהליכים ביולוגיים. בקהל היה פיזיקאי צעיר בשם מקס דלבריק. דלבריק פרש את רעיונותיו של בוהר כקריאה לחקר הגנטיקה בצורה פיזיקלית. באותו זמן מולקות הדנ"א טרם פוענחה ולא היה ידוע הקשר שלה לגנטיקה. דלברוק חקר תורשה של נגיפים וביסס את הגנטיקה כמדע העוסק בהעברת אינפורמציה, עבודה שזיכתה אותו בסופו של דבר בפרס נובל. מחקריו עוררו עניין באחרים, אחד מהם הוא ארווין שרדינגר, שגם הוא בין האנשים שניסחו את תורת הקוונטים. ב-1944 פרסם שרדינגר ספר בשם "מה הם החיים?" . בספר הוא מעלה השערה שמוטציות הן שינוי במבנה המולקולרי של "גן" - אף שאז עוד לא הובן מהו גן - השינוי נשלט על ידי החוקים של מכניקת הקוונטים, והגנים מסודרים במבנה שאותו כינה גביש אפריודי, כלומר מבנה מסודר ומאורגן אך לא מחזורי שמכיל פריטים רבים של מידע. הוא גם מעלה בספר השערה שמוטציות נגרמות על ידי "קפיצות קוונטיות" כלומר מעבר אטומים ממקום אחד לשני. פיזיקאי נוסף שנמשך לתחום בעקבות דלברוק הוא פרנסיס קריק, שב-1953, יחד עם ג'יימס ווטסון הראה ששרדינגר צדק, גנים בנויים מאבני בניין מולקולריים לאורך הסליל הכפול. בשנת 1962 הוענק להם פרס נובל על גילוי מבנה הסליל הכפול של ה DNA. ב-1963 כתב פר אולוב לואודין על מנהור פרוטונים כמכניזם נוסף למוטציות בדנ"א. במאמר שכתב בנושא הוא גם טבע את שמו של התחום שהיה אז עתידי - "ביולוגיה קוונטית". מתחילת המאה ה-21 התחום זוכה להתעניינות רבה, הוא נחקר בעזרת מודלים ובצורה אמפירית, ונמצאו ראיות לקיומם של תהליכים קוונטיים.
הסכם הנייטרליות הסובייטי-יפני
רקע
ב-5 באפריל 1945 הודיעה ברית המועצות לשגריר יפן במוסקבה על התנערותה מהסכם הנייטרליות, אולם היפנים טענו שההסכם תקף עד אפריל 1946, ולכן נותר ההסכם על כנו. עם זאת, ב-9 באוגוסט 1945 פלשו הסובייטים למנצ'וריה, ובאותו יום הכריזה ברית המועצות מלחמה על האימפריה היפנית. בכך קיימה ברית המועצות את הבטחתה לבעלות הברית שנתנה בועידת יאלטה, להצטרף למלחמה נגד יפן חודשיים עד שלושה חודשים לאחר סיום מלחמת העולם השנייה באירופה. עם זאת, בעת הכרזת המלחמה הפרה למעשה ברית המועצות את ההסכם, שהיה בתוקף.
ויליאם הנרי ביסל
קריירה פוליטית
בשנים 1840–1842 היה ביסל חבר בבית הנבחרים של אילינוי. הוא למד משפטים, התקבל ללשכת עורכי הדין, ופתח משרד עורכי דין בעיר בלוויל שבמחוז סנט קלייר, אילינוי. ב-1844 הוא היה לפרקליט התובע של המחוז.
אוטו פון ביסמרק
הסכסוך עם הסוציאליזם
ביסמרק עצמו התרשם מאוד מאישיותו של לסל, הוא כותב:
לאחר איחוד גרמניה
כדי להבטיח שהאימפריה הבריטית לא תחוש מאוימת מגרמניה ולא תחבור לצרפת כנגדה, נמנע ביסמרק מבניית צי מלחמה גדול ומהשתתפות בהיקף נרחב במירוץ הקולוניאלי, אשר ממילא נראה לו כנטל יותר מאשר כנכס. לאחר 1883, עם זאת, הסיר את התנגדותו לקולוניאליזם (בעיקר בעקבות לחצים פוליטיים), והוביל להקמת מושבות גרמניות באפריקה ובאוקיינוס השקט.
פלאריום
היסטוריה
משחק החברה, Stormfall: Age of War הגיע בשנת 2012 להישג של אחת מ-20 האפליקציות הפופולריות ביותר בפייסבוק. המשחק הבא שיצא, Soldiers, Inc. גם זכה להצלחה בפייסבוק.
אורק
מקור המילה "אורק"
במלחמת רוסיה-אוקראינה (2022), האוקראינים נוהגים לקרוא לרוסים "אורקים".
אורקים בסדרת משחקי המחשב Warcraft
בסדרת משחקי המחשב המצליחה Warcraft, אשר נוצרו בידי חברת המשחקים Blizzard, האורקים משחקים תפקיד מרכזי. בעולם של וורקראפט האורקים משתייכים לסיעת ההורד לה משתייכים גם אלפי הדם, האלמתים, הטאורנים, הגובלינים והטרולים. האורקים, לפי העלילה באו מהכוכב אאוטלנד בהנהגתו של גולד'אן, המכשף האורקי הראשון. השער לאאוטלנד נוצר על ידי הקוסם העוצמתי מדיו, דרכו האורקים הגיעו לאזורות לראשונה. כשהאורקים הגיעו התחילה המלחמה הראשונה מול בני האדם, שעליה מבוסס המשחק "וורקראפט: אורקים נגד בני אדם". האורקים כמו בשאר הסיפורים עליהם (בשר הטבעות למשל) הם האויבים הנצחיים של האדם. להבדיל מהאורקים הידועים לשמצה אצל טולקין ובמבוכים ודרקונים, בוורקראפט האורקים הם יצורים מפותחים ותרבותיים, אם כי תרבותם, המבוססת על שאמאניזם, שונה מתרבות בני האנוש באזרות'. הם עשויים לחיות במושבות, וניחנים ביכולת בנייה, לחימה, אימון וכישוף, שאינה נופלת מזו של בני האדם. עורם ירוק או שחום, ובפיהם ניבים בולטים, הקטנים במעט מאלו של חזיר.
חטיבת ירושלים במלחמת העצמאות
חטיבת עציוני במלחמה ואחריה
בינואר 1949 הוחלט על הקמת חטיבת חי"ר סדירה חדשה בצה"ל - חטיבה 16 (למשך תקופה קצרה נקראה החטיבה - 160). החטיבה הוקמה על בסיס גדודים מחטיבת עציוני/ 6, חטיבה 4 (מתל אביב), וכוחות חי"ש במחוזות ירושלים ותל אביב. מישאל שחם מונה כמפקד החטיבה. בחטיבה היו שלושה גדודים 43, 68 ו- 161. החטיבה הייתה אחראית על חזית באזור המרכז. מטה החטיבה ישב ברמלה. באותו תקופה נקבע סמל החטיבה הקיים עד היום. באפריל 1949 נקבע שחטיבה 16 תהיה חטיבת העתודה למרחב ירושלים. אותו זמן שונה הרכב החטיבה לשלושה גדודים (68, 161 ו- 163) ויחידת סיור 167. במהלך יוני 1949 התבצע שחרור חיילי החטיבה בשרות חובה והפיכת החטיבה לחטיבת מילואים. מטות החטיבה והגדודים עברו למחנה שנלר. באותו זמן נקבע שחטיבת המילואים תתבסס על חיילי המילואים המתגוררים בירושלים. הרמטכ"ל החליט שמפקד חטיבה 16 יהיה גם מפקד המחוז. לקראת סוף חודש יוני נקבע שמישאל שחם יהיה מפקד המחוז. הוצא צו ההקמה של 'מחוז ירושלים (חטיבה 16)' (להלן חטיבה (מחוז) 16) שפורסם ב-30.6.1949.
חופש החוזים
בישראל
פרופ' גבריאלה שלו ציינה: "חופש החוזים הוא בעיני העיקרון החשוב ביותר בדיני החוזים בישראל", אך הוסיפה: "הכל מסכימים בכך שעיקרון זה אינו עיקרון מוחלט, אלא עיקרון יחסי, ובמקרים ידועים עליו לסגת בפני עקרונות וערכים אחרים". ביחס לנקודת האיזון, בין העקרונות והערכים המתנגשים של חופש החוזים לעומת תום לב ותקנת הציבור, מציינת שלו שהדעות חלוקות: מי שמייחס חשיבות גבוהה לחופש החוזים ימצא את נקודת האיזון קרוב יותר לקוטב של חופש החוזים, ומי שיוצא מנקודת מוצא לפי ערכים אחרים גוברים על עקרון חופש החוזים, ימצא את נקודת האיזון קרוב יותר לקוטב של תום לב ותקנת הציבור.
יחסי איראן–מצרים
היסטוריה
ב-2012 נערך ביקור היסטורי של נשיא מצרים, חבר תנועת האחים המוסלמים הסונית מוחמד מורסי בטהראן, כאורח הוועידה ה-16 של המדינות הבלתי-מזדהות. במהלך ביקורו נפגש עם נשיא איראן שאמר כי "המשטר הציוני הוא איום לעמי האזור והעולם". בסיום המפגש פורסמה הודעה על הסכמת שניהם כי "אנו שותפים אסטרטגיים".
כמו כן, קיים מתח בין שתי המדינות על רקע הובלת איראן את גוש המדינות האסלאמיות-שיעיות, בעוד מצרים נחשבת לאחת המובילות את גוש המדינות האסלאמיות-סוניות, אליו משתייכות הן מדינות ערביות כגון ערב הסעודית ומדינות המפרץ הפרסי והן מדינות אסלאמיות אחרות המצויות אף הן בקשרים טובים עם ארצות הברית והעולם המערבי, כגון טורקיה.
הרי סיסקיו
הרי סיסקיו (באנגלית: Siskiyou Mountains) הם תת-רכס חופי של הרי קלאמת, השוכן בצפון-מערב קליפורניה ובדרום-מערב אורגון בארצות הברית. הם משתרעים בקשת לאורך כ-160 קילומטרים ממזרח לעיר קרסנט סיטי בקליפורניה, מצפון-מזרח לאורך הצד הצפוני של הנהר קלאמת לתוך מחוזות ג'וזפין וג'קסון באורגון. רכס ההרים מהווה מחסום בין אגן הניקוז של הנהר קלאמת מדרום לנהר רוג מצפון. בהתאם לכך, חלק גדול מהרכס נמצא בתוך היערות הלאומיים הנהר רוג – סיסקיו והיער הלאומי קלאמת, ושביל הרכס הפסיפי עובר בחלק מקו הרכס של הרי סיסקיו.
אקלים
החוף מקבל כ-1,500 מילימטרים של משקעים מדי שנה, והכמות עולה עם הגובה ומגיעה ל-2,500 מילימטרים בפסגות. האזורים המזרחיים הצחיחים יותר מקבלים כ-760 מילימטרים מדי שנה. כמות המשקעים הגדולה ביותר היא בחורף ופחות בקיץ. ערפילים מספקים מקור מים נוסף בגובה נמוך ליד החוף, במיוחד בקיץ. רוב המשקעים בגבהים הנמוכים מגיעים כגשם. בגבהים גבוהים יותר, השלג הוא מקור עיקרי למים.
טון קופמן
ביוגרפיה
בשנים 1994–2004 השלים את הפרויקט היומרני שלו - הקלטת כל הקנטטות של באך. על עבודתו זו זכה במגוון פרסים. בדומה לכך, הקליט את כל יצירותיו של דיטריך בוקסטהודה והוא משמש כנשיא "החברה הבינלאומית של דיטריך בוקסטהודה". בנוסף, הקליט את מתאוס פסיון, יוהנס פסיון, המיסה בסי מינור, אורטורית חג המולד, שחזור שלו ליצירה האבודה מרקוס פסיון ועוד יצירות רבות של באך, מוצרט, אנטוניו ויוואלדי וגאורג פרידריך הנדל.
ג'ונתן סוויפט
קורות חייו
שנינותו יוצאת הדופן של סוויפט, דעותיו הקיצוניות וסגנונו חסר המעצורים, הפכו אותו מצד אחד לאדם מוערך ואהוד מאוד, ומצד שני, בר פלוגתא שנוא מאוד, בעת ובעונה אחת. הוא היה חבר בכמה מהחוגים הספרותיים המובילים, ביניהם החוג אליו היו שייכים גם אלכסנדר פופ, ויליאם קונגריב, ג'וזף אדיסון וסר ריצ'רד סטיל. כמו כן היה פעיל מאוד בזירה הפוליטית. הוא נעזר בכתיבתו החריפה כדי לתקוף את אויביו הפוליטיים. דבר זה גרם לעיכוב קידומו בכנסייה ולחזרתו שוב ושוב לאירלנד, מקום בו הרגיש אומלל. אולם גם באירלנד הפך מעורב בחיים הפוליטיים והייתה לו השפעה רבה בהשראה שסיפק למרד האירי נגד אנגליה. בזכות תרומתו הרבה למטרה האירית הפך סוויפט לגיבור אירי, על אף מוצאו האנגלי.
ורדנבורג
היסטוריה
העיירה הוקמה בשנת 1875 כקהילה של הכנסייה הרפורמית ההולנדית בכדי להעניק שירותי דת לתושבי האזור. שמה של העיירה שונה פעמיים לאחר מחלוקות על המים בין חקלאי האזור, ורק לאחר שהמחלוקות נפתרו, הוסכם לשנות את שם העיירה לוורדנבורג.
גאוגרפיה
ורדנבורג נמצאת במערב פרובינציית הכף המערבי ומרוחקת כ־10 קילומטרים מחופי האוקיינוס האטלנטי. העיירה ממוקמת על חצי אי קטן אשר מצפון לו נמצא מפרץ סנט הלנה ומדרום לו נמצא מפרץ סלדנהה. בנוסף, העיירה מרוחקת כ־120 קילומטרים מבירת פרובינציית הכף המערבי ואחת משלוש ערי הבירה של דרום אפריקה, קייפטאון.
דמוגרפיה
נכון לשנת 2011, בוורדנבורג מתגוררים 38,382 תושבים. העיירה מחלוקת לארבע שכונות מגורים. 56% מתושבי העיירה הם צבעוניים, 29% הם שחורים, 14% לבנים, והשאר, כאחוז אחד, הם אחרים. כ־70% מתושבי העיר מדברים באפריקאנס, כ־20% מהם מדברים בקוסה וכ־5% מדברים אנגלית.
אוכף הולה
אוכף הולה או הולה קול (באנגלית: Huhla Col; בבולגרית: седловина Хухла) הוא אוכף הררי (מעבר הרים) המכוסה קרח הממוקם בחצי האי טריניטי באזור ארץ גרהאם, שבצפון מזרח חצי האי האנטארקטי שבאנטארקטיקה.
שולמית אדר
ביוגרפיה
בשנות ה-90 פצחה גם בקריירה קולנועית בצרפת, אחרי שחברתו לשעבר של בנה אורון, שלמד קולנוע בצרפת, הציעה לבמאי הצרפתי־יהודי עימנואל פינקל לבחון אותה לתפקיד הראשי בסרטו “מאדאם ז’אק על הטיילת”. אדר זכתה בתפקיד ולאחר מכן שיתפה פעולה עם פינקל גם בסרט "נסיעות". ארנו דספלשין ראה אותה בסרט זה ובחר בה לתפקיד גברת סיבו ב"מלכה אחת ומספר מלכים", ובשנת 2007 השתתפה בסרט "קירות תומכים" של הבמאי היהודי, סיריל גלבלט, לצד השחקניות מיו מיו וג'ובנה מצוג'ורנו, זוכת פסטיבל ונציה. בשנת 2016 שבה אדר לבימת הבימה כדי להשתתף במחזה "לבד בברלין", 30 שנים אחרי תפקידה האחרון שם במחזמר "סלאח שבתי".
חיים אישיים
במרץ 1961 נישאה שולמית לפסל ומעצב התפאורות יחזקאל אדר, בוגר בצלאל. לאחר נישואיה לקחה הפסקה מעולם התיאטרון ועבדה כפקידה בוועד הפועל של ההסתדרות הכללית.
יוסף גנאסיא
ביוגרפיה
הרב גנאסיא היה מהמנהיגים הרוחניים של הציונות באלג'יריה לאורך כל שנותיו כרב בקהילת קונסטנטין. לאחר קום מדינת ישראל ניהל קשרים עם הרב הספרדי הראשי הראשון, הרב עוזיאל, וכן עם יצחק בן-צבי וגורמים נוספים בישראל. בשנת 1962, לאחר תום מלחמת העצמאות של אלג'יריה, הרב גנאסיא עלה לישראל ביחד עם תלמידיו והתיישב בדימונה. הוא נפטר בארץ עוד באותה שנה, חודש לאחר עלייתו, ב-7 ביולי 1972. הוא הובא למנוחות בבית העלמין בדימונה. בנו הרב דניאל גנאסיא המשיך את דרכו והיה לרב בקונסטנטין ודימונה.
אס אס
האֶס אֶס, קיצור המילה הגרמנית - שׁוּצְשְׁטָאפֶל (חיל ההגנה, או פלוגות המגן), הוא הכינוי שבו מוכר ארגון ההגנה והמודיעין של המפלגה הנאצית, "חיל ההגנה", על פי ראשי התיבות בגרמנית.
ההשתלטות על המשטרה
בגרמניה של רפובליקת ויימאר הוקמה משטרה פוליטית, שתפקידה היה להגן על החוקה מפני התקפות שמקורן במניעים פוליטיים. למשטרה זו היו מחלקות במדינות השונות. המחלקה בפרוסיה הפכה להיות הגסטפו (GESTAPO - GEheime StaatsPOlizei - משטרת המדינה החשאית), החל מ-1933, ביוזמתו של הרמן גרינג, שהיה שר הפנים במדינה.
עד 1936 השתלט הימלר על כל גופי המשטרה בגרמניה, והחל בתהליך של מיזוג כל הגופים הללו לגוף ענק יחיד, חיל הגנת המדינה (Staatsschutzkorps) - תהליך שלא הושלם מעולם. ב-17 ביוני 1936 הוענק להימלר התואר "רייכספיהרר סס וראש המשטרה הגרמנית", כמבטא מהלך זה. כל גופי המשטרה הפוליטית אוחדו לתוך הגסטפו, והאס אס השתלט על גופי המשטרה האחרים בגרמניה: משטרת הפלילים, קריפ"ו (KRIPO), משטרת הסדר, אורפ"ו (ORPO) (שנוצרה ממיזוג הז'נדרמריה ומשטרת המגן), ומשטרת הביטחון, סיפ"ו (SIPO).
תוכניות האס אס
האס אס כלל בתוכניתו גם את מערב אירופה: נורווגיה, דנמרק, הולנד ובלגיה נחשבו לארצות שיהוו חלק בלתי נפרד מהרייך העתידי, וכמאגר כוח אדם נוסף ליישוב מרחב המחיה במזרח, הלבנסראום (Lebensraum). בארצות הללו הרחיב האס אס את תפקידו מעבר לסיוע לשלטונות הכיבוש: המשרד הראשי של האס אס, בראשות גוטלוב ברגר, ניסה לבנות בסיס פוליטי לתמיכה ושיתוף פעולה עם גרמניה, וזאת בשיתוף עם תנועות אוהדות מקומיות.
וואפן אס אס
ראשי הצבא הגרמני חשו מיד כי קיומו של כוח צבאי נפרד מהצבא הוא איום על הצבא. הם דרשו פיקוח מלא על הכוח החדש המתהווה, והדבר הוביל למאבקי כוח בלתי פוסקים בין האס אס לצבא. עד תחילת המלחמה הצליחו ראשי ה-OKW, המטה הכללי הגרמני, למנוע את גידולו של כוח הכוננות (בתחילת המלחמה מנה הכוח לא יותר מ-23,000 איש, כולל אנשי יחידות גולגולת המת), ואולם, הם נאלצו לקבל את עצם קיומו של כוח זה ככוח עצמאי מקביל לצבא; ב-17 באוגוסט 1938 קיבל היטלר את עמדתו של הימלר, וקבע את עצמאותו של הוואפן אס אס. השם "ואפן אס אס" - האס אס החמוש - ניתן רק כשנה לאחר מכן, עם פרוץ המלחמה, ועם יצירתן של שלוש הדיוויזיות הראשונות של הוואפן אס אס: הדיוויזיה השנייה, דאס רייך (SS-Division Das Reich); הדיוויזיה השלישית, דיוויזיית גולגולת המת (SS-Division Totenkopf); ודיוויזיה נוספת שהורכבה מכוחות המשטרה ונקראה דיוויזיית המשטרה (SS-Polizei Panzergrenadierdivision) - דיוויזיה זו אוחדה לוואפן אס אס רשמית רק ב-1942. יחידת העילית, משמר הראש של היטלר, ה-Leibstandandarte Adolph Hitler, יצרה מאוחר יותר את הדיוויזיה שהוגדרה כדיוויזיית האס אס מס' 1, בעלת אותו שם.
סוף המלחמה
לקראת סוף המלחמה, כאשר מפלת גרמניה הייתה ברורה, ביטל הימלר את ביצוע הפתרון הסופי בתקווה להשתמש בכך כקלף מיקוח עם בעלות הברית, ואף האמין שיתנו לו לעמוד בראש גרמניה החדשה ולא יוציאוהו להורג. הוא אכן לא הוצא להורג - זמן קצר אחרי שנתפס, הצליח להתאבד באמצעות כמוסת ציאניד שהחביא בפיו, בעוד שוביו מנסים להחיותו ללא הצלחה.
20 אירו-סנט
מידות
קוטרו של המטבע הוא 22.25 מ"מ עוביו 2.14 מ"מ ומשקלו 5.74 גרם.
אלי סהר
קריירה בתקשורת
החל משנת 2017, כותב סהר טור אישי בעיתון "שביעי".
עיכוב קריאה
בקהילות ישראל באירופה, עיכוב קריאה היה אקט קהילתי של מעין הפגנה שהייתה נוצרת באמצעות עיכוב קריאת התורה בבית הכנסת על ידי המוחה עד להתערבות מוסדות הקהילה בעניינו. המחאה נקראת גם "לקבול" או "לצעוק", ובלשון אחרת: "לבטל התמיד".
ירון אביחיל
קריירה
בקיץ חזר לבני יהודה. ב-21 באוגוסט 1998 ערך את הופעת הבכורה שלו בקבוצה בתיקו 1-1 נגד הפועל כפר סבא. ב-3 במרץ 2001 הבקיע את שער הבכורה שלו בקבוצה בניצחון 2-4 נגד צפרירים חולון. במהלך עונת 2004/2005 נפצע והתקשה לחזור להרכב הקבוצה ובסיום העונה שוחרר.
מאק מק'לאנג
קריירה
ב-22 בדצמבר 2021 חתם על חוזה לעשרה ימים בשיקגו בולס. בתום החוזה חתם לעשרה ימים נוספים, כשבחלק מהם שיחק עם הבולס ובחלקם עם וינדי סיטי בולס, שלוחתהּ של שיקגו בולס בליגת הפיתוח.
מייק ג'מינסקי
קריירת מכללות
ג'מינסקי נולד בעיר מונרו שבקונטיקט, ובין השנים 1976–1980 למד באוניברסיטת דיוק. בעונתו השנייה בקבוצת הכדורסל של האוניברסיטה קלע ג'מינסקי 20.0 נקודות בממוצע למשחק, והוביל את ה"בלו דבלס" לגמר טורניר אליפות המכללות, בפעם השנייה בלבד בתולדות המועדון. במשחק חצי הגמר קלע 29 נקודות מול אוניברסיטת נוטרדאם, בה שיחקו קלי טריפיוקה וביל ליימביר, וקבוצתו ניצחה בתוצאה 90–86. גם במשחק הגמר הצטיין ג'מינסקי עם 20 נקודות ו-12 ריבאונדים, אך הבלו דבלס הפסידו מול אוניברסיטת קנטקי בתוצאה 88–94. בסיום עונתו השלישית זכה בתואר שחקן העונה של מחוז ה-ACC ונבחר לחמישיית העונה של ליגת המכללות (First-team All-American) לצד לארי בירד, מג'יק ג'ונסון, סידני מונקריף ודייוויד גרינווד. בעונת 1979/1980 העפילה דיוק לרבע גמר הטורניר (NCAA Elite Eight), בו הודחה על ידי אוניברסיטת פרדו בהובלתו של ג'ו בארי קארול.
בעת סיום לימודיו היה הקלעי המוביל בתולדות קבוצת האוניברסיטה (2,323 נקודות), וכן ניצב במקום הראשון בסך ריבאונדים (1,242) וחסימות (345) בקריירה.
קריירה מקצועית
בינואר 1988, לאחר כ-7 עונות וחצי בניו ג'רזי, הועבר ג'מינסקי בטרייד לפילדלפיה 76' בתמורה לרוי הינסון וטים מקורמיק. בעונת היה הקלעי השני של קבוצתו (אחרי צ'ארלס בארקלי), עם שיא קריירה של 17.2 נקודות בממוצע למשחק.
דוכסות וירטמברג
מלחמת שלושים השנים
בשנת 1629 איבדה הדוכסות שליש משטחה במהלך מלחמת שלושים השנים, ובשנת 1634 נחל צבאה מפלה בקרב נורדלינגן, ובעקבות כך נבזזה הדוכסות. בשנת 1637 ברח אברהרד מהדוכסות לשטרסבורג, ובשנת 1638 חזר לוירטמברג לאחר משא ומתן עם פרדיננד השלישי, קיסר האימפריה הרומית הקדושה, ובשלום וסטפליה בשנת 1648 אושרה שליטתו בדוכסות. בשנת 1649 מסר אברהרד לאחיו פרידריך את דוכסות וירטמברג-נוישנשטיין, ובשנת 1651 מסר לאחיו אולריך את דוכסות וירטמברג-נויינבירג.
המאה ה-18
בשנת 1674 מת אברהרד השלישי, דוכס וירטמברג, ובנו וילהלם לודוויג, דוכס וירטמברג עלה לשלטון במקומו. בשנת 1677 מת וילהלם לודוויג במפתיע, ובנו אברהרד לודוויג, דוכס וירטמברג עלה לשלטון במקומו. מכיוון שאברהרד לודוויג היה רק בן שנה, מונה דודו פרידריך קרל, דוכס וירטמברג-ויננטל כעוצר. אברהרד לודוויג שהיה מאוד רדוד ושטחי, השאיר את השלטון בידי יועציו, ובילה את מרבית זמנו במסעות ציד. בשנת 1700 ביקר אברהרד לודוויג בצרפת אצל לואי הארבעה עשר, מלך צרפת והתרשם מחצרו ומארמון ורסאי, והחל בעקבות כך בשנת 1704 בבניית ארמון לודוויגסבורג. על אף העלאת המיסים בדוכסות, נתקל אברהד לודוויג בבעיות מימון, ובניית הארמון נמשכה כ-15 שנים. סביב הארמון הוקמה העיר לודוויגסבורג.
האח הגדול עונה 10
על העונה
בדומה לשאר העונות, גם הפעם מבנה הבית השתנה כולו, בנוסף לכניסה. המאפיין הייחודי בבית הוא המיטה הגדולה בחדר השינה, שהיא גם המיטה היחידה בחדר. זוהי העונה הרגילה הראשונה בה מנחה לירון ויצמן עם גיא זו-ארץ, לאחר שהם הנחו יחד את עונת ה-VIP השלישית, ולאחר פרישתם של אסי ישראלוף ועפר שכטר, שהוחלפו על ידי זו-ארץ, אחרי עונה אחת בלבד (עונה 9). במקביל, הדוגמנית עדן פינס, "האחות הדיגיטלית", דיווחה על כל מה שקורה בפייסבוק, באינסטגרם, באתר ובאפליקציה של התוכנית.
מתילדה מפלנדריה
חתונה
לפי האגדה, ויליאם שלח נציג אל מתילדה על מנת לבקש את ידה. כאשר דחתה מתילדה את הצעתו בגלל היותו ממזר, רכב ויליאם מנורמנדי אל ברוז' ומצא אותה בדרך לכנסייה. הוא הפיל אותה מסוסה והשפיל אותה מול אנשיה. גרסה אחרת של הסיפור מספרת שוויליאם רכב אל בית אביה, הפיל אותה על הרצפה והכה אותה.
אויגן קוגון
כהיסטוריון, עיתונאי ופוליטיקאי לאחר המלחמה
קוגון ועיתונאים אחרים פרסמו ב-1945 את "Frankfurter Leitsätze" ("עקרונות מנחים של פרנקפורט"). בתוכנית זו הם קראו ל"סוציאליזם כלכלי על בסיס דמוקרטי", הניחו את הבסיס החשוב לתוכנית הנוצרית סוציאליסטית של המפלגה הנוצרית-דמוקרטית הגרמנית (CDU), ועבור החוקה של המדינה הגרמנית הסן שנחתמה בדצמבר 1946, והביאה להלאמה של תעשיות מפתח.
מידוויי (CV-41)
נושאת המטוסים מידוויי הוכנסה לשירות בשבוע שלאחר סיום מלחמת העולם השנייה, והייתה בשירות פעיל 47 שנה עד לשנת 1992, אז הוצאה מן השירות.
קומיוס
קומיוס (בלטינית: Commius) היה שליט שבט האטרבאטים (Atrebates) הבלגי בעת מלחמת גאליה (58 - 50 לפנה"ס). בהתחלה צידד ביוליוס קיסר ובסוף בגד בו והצטרף למרד של ורקינגטוריקס והיה אחד מסגניו הנאמנים. לאחר תבוסת המרד, בתום המלחמה ברח לאי הבריטי כדי לשלוט שם על חלק משבט האטרבאטים אשר היגרו לאי הבריטי בתקופה קדומה יותר.
בעל ברית של יוליוס קיסר
קיסר הגיע לאזור גאליה בלגיקה בשנת 57 לאחר שהביס את ההלווטים ואת הסואבים בשנה הקודמת. כעת ביקש להכריע את השבטים הבלגים. לאחר מאבק קצר, הצליח במשימתו וקומיוס החל לשתף עמו פעולה. כאות הוקרה על נאמנותו, מינה אותו קיסר למלך האטרבאטים.
הספר מסיביריה
הפקה
בשנת 2005 הודיעו אולפני T3 כי הם שוקדים על הכנת גרסת טלוויזיה לסרט המורכבת מחמישה פרקים בני שעה, אולם בשנת 2014 נודע כי הארגזים עם סרטי הצילום נעלמו במהלך ההובלה מפריס לרומא.
אלכסנדר גלאגולב
אלכסנדר  גלאגולב (ברוסית: Александр Александрович Глаголев; 14 בפברואר 1872 – 25 בנובמבר 1937, קייב) היה כומר רוסי אורתודוקסי שפעל בקייב.
טוביאס יעקובוביץ
ביוגרפיה
במחצית השנייה של שנות השלושים החל צלה של המלחמה הקרבה להאפיל על משפחתו של טוביאס יעקובוביץ. באמצע שנת 1939 שלח יעקובוביץ את בנו הבכור יוסף לארץ-ישראל, וכמה חודשים לאחר מכן שלח גם את בנו הצעיר משה. הוא מילא את תפקיד הספרן הראשי של הקהילה היהודית עד 1939. לאחר כיבוש העיר על ידי הנאצים במרץ 1939 הספרייה נסגרה, אבל יעקובוביץ המשיך להיות מועסק על ידי הקהילה כארכיבאי וכחוקר. אף על פי שהוצעה לו משרה כהיסטוריון בארצות הברית, העדיף יעקובוביץ להישאר בפראג ולתרום את הידע שלו בעיר הכבושה.
בניהם עלו לארץ ישראל בשנות ה-30 של המאה ה-20. צאצאיהם חיים היום בישראל.
מחקריו וכתביו
כהיסטוריון ערך מחקרים על יהדות אירופה בכללה ועל יהדות צ'כיה ובוהמיה בפרט. מחקריו פורסמו במספר ספרים, שרובם יצאו לאור במסגרת הוצאה של "ספר השנה של חברת ההיסטוריה של היהודים בצ'כוסלובקיה" וב"ירחון ההיסטורי והמדעי של היהדות".
מאמרי אדמו"ר הזקן
סוגים
א. ספרים שנדפסו מכרכי כתבי יד שלמים: "אתהלך ליאזנא", כרך כתב יד המתחיל במאמר "אתהלך לפני ה'", והם המאמרים שאמר בתקופת מגוריו בעיירה ליאזנא. "הנחות הר"פ", מאמרים שרשם ר' פינחס רייזס.
ד. מאמרים שנמצאו בכתבי יד אך לא נודע שנת אמירתם סודרו בכרכים על סדר פרשיות התורה והמועדים, נביאים וכתובים, מאמרי רז"ל (ש"ס זוהר ותפילה), עניינים (נושאים לפי סדר א-ב).
ההדרת כתבי היד והעריכה כללה העתקה מדויקת מכתבי היד, זיהוי הכותב, ציונים למקורות - פסוקים ומאמרי חז"ל, והשוואות למקבילות של כותבים אחרים מאותו מאמר, שינויי נוסח והפניות למאמרים אחרים בהם נתבארו נושאים שבמאמר.
ג'ון אבוט
פוליטיקה ארצית
ב-1867 נבחר אבוט לבית הנבחרים של קנדה מטעם מחוז הבחירה של ארג'נטיי. ב-1874 הוא איבד את מושבו בפרלמנט בעקבות מעורבותו ב"שערורייה הפסיפית". בבחירות של 1878 הוא הפסיד על חודם של קולות בודדים ובפברואר 1880 הוא ניצח, אך ניצחונו בוטל עקב חשדות לשוחד. באוגוסט 1881 הוא ניצח בבחירות ביניים. ב-1887 מינה אותו מקדונלד כחבר הסנאט הקנדי. הוא שימש כראש סיעת הממשלה בסנאט ממאי 1887 ועד אוקטובר 1893 (כולל במשך תקופת כהונתו כראש הממשלה) וכשר בלי תיק בממשלתו של מקדונלד. במקביל, הוא כיהן בין השנים 1887 – 1889 כראש עיריית מונטריאול.
יוסי שריקי
ביוגרפיה
בנעוריו ליווה בנגינה את חיים לוק, סמי אלמגריבי וג'ו עמר. בשנות ה-60 המאוחרות, החל לשמש כגיטריסט בהרכבי מוזיקת רוק שהופיעו במועדונים במרכז, בהם ההרכב "הפנים הקטנות". בתקופה זו ניגן גם עבור צביקה פיק.
ג'ון אבוט
מורשתו
הערתו הפוליטית הזכורה ביותר היא "אני שונא פוליטיקה". הציטוט המלא היה: "אני שונא פוליטיקה ואת כל מה שנחשב קשור אליה. אני שונא פרסום, אספות פומביות, נאומים ציבוריים, הצבעות וכל דבר שידוע לי שהוא ככל הנראה חיוני לפוליטיקה – למעט ביצוע עבודה ציבורית כמיטב יכולתי".
יוסי שריקי
חיים אישיים
שריקי התגורר בבית שמש, והיה נשוי ליפה. לשניים נולדו ארבעה ילדים, בהם המוזיקאים רועי ועופר שריקי.
חיל האוויר המלכותי הקנדי
1968 עד היום
בראשית שנות התשעים, השתתפו מטוסי CF-18 הורנט במלחמת המפרץ הראשונה. החייל ביצע סיורים אוויריים קרביים בשמי כווית ועיראק, ביצע כמה משימות הפצצה ובהזדמנות אחת תקף ספינת סיור עיראקית במימי המפרץ הפרסי.
בין ה-18 במרץ עד ה-1 בנובמבר 2011 חיל האוויר המלכותי הקנדי היה מועסק בפעולות ההתערבות של המעצמות במלחמת האזרחים הראשונה בלוב. שבעה מטוסי הורנט וכלי טיס נוספים השתתפו במבצע.
הנוסע השמיני: קובננט
הנוסע השמיני: קובננט (באנגלית: Alien: Covenant) הוא סרט אימה-מדע בדיוני אמריקאי בבימויו של רידלי סקוט, שעלה לאקרנים בשנת 2017. התסריט לסרט נכתב על ידי ג'ון לוגן. סרט זה הוא סרט המשך לפרומתאוס משנת 2012, והוא הפרק השני בסדרת הפריקוול של זיכיון הנוסע השמיני, הסרט השישי בסך הכל, והשלישי בבימויו של סקוט. בסרט מככבים מייקל פסבנדר, נומי ראפאס וגאי פירס, ששבים לגלם את הדמויות שגילמו בסרט פרומתאוס, ואליהם מצטרפים קתרין ווטרסטון, בילי קרודופ, דני מקברייד, דמיאן ביצ'יר וג'יימס פרנקו. הסרט עלה לאקרנים בארצות הברית ובממלכה המאוחדת ב-19 במאי 2017 ובישראל ב-18 במאי 2017.
תקציר העלילה
בזמן שספינת החלל חוזרת למסלולה לאוריגה 6, וולטר עוזר לטנסי ולדניאלס להיכנס חזרה לתאי ההקפאה שלהם. כאשר דניאלס שואלת את וולטר האם הוא זוכר את ההבטחה שנתן לה והוא לא זוכר אותה, היא מבינה בבעתה שלפניה ניצב דייוויד, שתפס את מקומו של וולטר, אבל לא מצליחה להיחלץ מהתא ודייוויד צופה בה נכנסת לשינת חלל. כשהוא שולט על הספינה ועל יושביה, דייוויד מקיא שני עוברי חייזרים שהביא עמו מהכוכב ושם אותם בהקפאה עם שאר העוברים במטרה להמשיך את ניסוייו. לאחר מכן הוא מתחזה לוולטר וכותב ביומן הספינה שכל חברי הצוות מלבד דניאלס וטנסי נהרגו בפיצוץ הניוטרינו הכוכבי שהתרחש בתחילת הסרט, ושהספינה עדיין נמצאת במסלול לכיוון הכוכב אוריגה 6.
מאגר DNA
מאגר DNA הוא מאגר מידע המכיל פרופילי DNA, המשמש בדרך כלל לחקר פגמים גנטיים, זיהוי פרופיל DNA בחקירה קרימינולוגית, או למטרות גנאלוגיה גנטית. מאגרי DNA יכולים להיות ציבוריים או פרטיים.
מאגר DNA לאומי
בנוסף למאגרים הלאומיים, קיים מאגר DNA של האינטרפול המשמש לחקירות פליליות בינלאומיות. המאגר של האינטרפול נקרא DNA Gateway והוא מכיל פרופילי DNA שנמסרו על ידי 69 מדינות החברות בארגון, שמקורם בזירות פשע, גופות לא מזוהות ונתוני DNA של נעדרים. המאגר נוצר בשנת 2002, והוא מכיל מעל ל-140,000 פרופילי DNA. בניגוד למאגרי DNA לאומיים, המאגר של האינטרפול אינו כולל נתונים אישיים של הפרופילים המאוחסנים בו אלא משמש רק לשיתוף מידע והשוואה.
מאגר גנאלוגיה גנטית
מאגר גנאלוגיה גנטית מכיל תוצאות של בדיקות DNA גנאלוגיות ומאפשר זיהוי רצף גנטי או קווי דמיון בין רצפים שונים, וכן למצוא ולאמת קשרים גנאלוגיים.
מאגרי DNA נוספים
בשנת 2020 עלתה יוזמה להקים בישראל מאגר DNA לכלבים, שבאמצעותו יהיה ניתן לאתר את הבעלים שלא אסף צואה אחרי כלבו. נעשו מספר ניסיונות להקמת מאגר כזה בהוד השרון, פתח תקווה, ירושלים ונתניה, אך כל הניסיונות לא צלחו.
השמיים הם הגבול (סרט)
השמיים הם הגבול (באנגלית: The Aeronauts) הוא סרט הרפתקאות ביוגרפי משנת 2019 בבימויו של טום הרפר ונכתב על ידי ג'ק ת'ורן, מתוך סיפור שכתבו יחד ת'ורן והרפר. הסרט מבוסס על הספר "נפילה כלפי מעלה" מאת ריצ'רד הולמס. הסרט הופק על ידי טוד ליברמן, דייוויד הוברמן והרפר ומככבים בו פליסיטי ג'ונס, אדי רדמיין, הימש פאטל וטום קורטני.
הפקה
בדצמבר 2016, אולפני אמזון רכשו את זכויות הסרט לתסריט של ג'ק תורן. באמצע 2018 אושר כי פליסיטי ג'ונס ואדי רדמיין מככבים בסרט. הם חזרו לעבוד יחד לאחר "התאוריה של הכול" משנת 2014, בבימויו של ג'יימס מארש, מכיוון שעבודתם בעבר וחברותם האמיתית עזרו להם לשתף פעולה גם בסרט זה. הצילומים החלו בתחילת אוגוסט באולפני קולנוע במערב לונדון.
דיוק היסטורי
בנוסף לקוקסוול, האנשים בפועל שהרכיבו את הדמות של אמיליה כוללים את: מערכת היחסים של אמיליה עם בעלה פייר מבוססת בעיקר על טיסותיה של סופי בלנשארד עם בעלה ז'אן-פייר בלנשארד ואילו מותו של פייר נכתב בהשראתו של תומאס האריס ב-25 במאי 1824.
פפטידים אנטימיקרוביאליים
ביואינפורמטיקה
מספר של מאגרי מידע ביואינפורמטיים קיימים לקטלוג הפפטידים האטנימיקרוביאלים. מאגרים אלה משמשים לאנליזה של פפטידים אנטימיקרוביאלים. הם מחולקים למאגרים ספציפיים ומאגרים כלליים. (ראה קישורים חיצוניים 2-6)
רויאל ראמבל (2020)
עלילות
האירוע כלל קרבות שנבעו מעלילות מתוסרטות גם מ-Raw וגם מסמאקדאון.
Raw
בעוד שאליפות ה-WWE מוגנת כל שנה באירוע הרויאל ראמבל, ב-6 בינואר 2020 בתוכנית Raw, נודע שקרב על אליפות ה-WWE לא יתקיים באירוע. במקום זאת, מכיוון שהרגיש שאין לו מתחרה ראוי שיתחרה מולו על התואר, אלוף ה-WWE, ברוק לסנר, החליט שהוא נכנס לקרב הרויאל ראמבל כמספר 1. חוקי הקרב נשארו כמו שהם, אף על פי שלסנר החזיק באחת מאליפויות העולם, כשהזוכה בקרב הרויאל ראמבל יכול לבחור לקבל הזדמנות על אחת מחגורות האליפות באירוע רסלמניה 36. ב-20 בינואר, הנציג של לסנר, פול היימן, הזכיר לאוהדים את הפרס לזוכה בקרב הרויאל ראמבל, אך חזר על דבריו בעבר ואמר שאין מתחרה ראוי מספיק כדי שיתחרה מול לסנר בקרב המרכזי של רסלמניה. בדברים אלו הוא רמז על כך שאם לסנר ינצח, הוא ימנע מהמשתתפים האחרים בקרב את פרס זה.
סמאקדאון
בתוכנית סמאקדאון שלאחר האירוע סדרת ההישרדות, אלופת הנשים של סמאקדאון, ביילי, וקפטנית קבוצת סמאקדאון, סשה בנקס, ביקרו את יתר מחלקת הנשים של סמאקדאון על כך שאיכזבו אותן בקרב הדחות הנשים המסורתי. השתיים שמו דגש בביקורת שלהן על התצוגה של חברת הקבוצה, לייסי אוואנס. מנגד, אוואנס יצאה אליהן כדי להתעמת ואף ביצעה על בנקס את מהלך ה-Women's Right. אוואנס פקפקה ביכולת ההנהגה של ביילי ובנקס, כששלושתן נקלעו למספר עימותים ביניהן במשך השבועות. ב-10 בינואר, אוואנס הייתה אמורה להתחרות נגד בנקס, אך האחרונה לא הופיעה לקרב ובמקומה ביילי הופיעה על המסך הראשי תוך כדי שהיא מתגרה באוואנס. בתגובה, אוואנס הגיעה אל מאחורי הקלעים ותיגרה בין השתיים פרצה. שבוע לאחר מכן, אוואנס הייתה אמורה להתחרות נגד בנקס פעם נוספת, אך האחרונה לא הייתה כשירה לקרב עקב פציעה בקרסול. בלית ברירה, לאחר שנכפה עליה מצד צוות ההנהלה, ביילי תפסה את מקומה בקרב נגד אוואנס, כשהיא נחלה הפסד לאותה אוואנס. בעקבות ניצחונה של אוואנס, היא זוכתה בקרב על אליפות הנשים של סמאקדאון נגד ביילי באירוע הרויאל ראמבל.
Raw
לילה לאחר מכן בתוכנית Raw, מנצח קרב הרויאל ראמבל של הגברים, דרו מקינטייר, הודיע שהוא יאתגר את ברוק לסנר לקרב על אליפות ה-WWE ברסלמניה 36, זאת לאחר שמקינטייר הצליח להדיח את לסנר לאחר שליטה מוחלטת של לסנר במחצית הראשונה של קרב הרויאל ראמבל. שבוע לאחר מכן, ריקושט, שעזר בהדחתו של לסנר, ניצח את סת' רולינס ובובי לאשלי בקרב משולש, וכתוצאה מכך הוא השיג קרב על אליפות ה-WWE נגד ברוק לסנר באירוע סופר שואודאון אשר יתקיים בחודש פברואר בערב הסעודית.
ב-4 בפברואר בתוכנית Raw, אסקה איתגרה את אלופת הנשים של Raw, בקי לינץ', לקרב נוסף על התואר. אתגר זה נענה בחיוב על ידי לינץ' וקרב ביניהן הפך רשמי לשבוע לאחר מכן. בקרב ביניהן שהתקיים ב-10 בפברואר, לינץ' הגנה בהצלחה על התואר, כשלאחר הקרב היא הותקפה על ידי שיינה בייזלר.
מור אפריים
ביוגרפיה
נכון לשנת 2020 אפריים היא סטודנטית לתואר שני בחינוך באוניברסיטת בן-גוריון. את התזה שלה היא כותבת על עיצוב הזהות בקרב מאומצים ממוצא אתיופי.
בשנת 2018 כתבה והוציאה לאור את הספר "המסע ביער", המספר על חוויות אישיות ומקומן ביחס לחברה, דרך עיניו של ילד החווה מסע לגילוי עצמי מחדש ובחירה של הדרכים בחייו.
מועדונים
בעונת 2016/2017 זכתה אפריים עם מ.ס קריית גת באליפות הראשונה בתולדות הקבוצה כאשר היא מבקיעה 8 שערים. בעונת 2017/2018 זכתה עם מ.ס קריית גת באליפות שנייה ברציפות כאשר היא כובשת 16 שערים.
נבחרת ישראל
נכון לאפריל 2020 לאפריים 9 הופעות בנבחרת, בהן כבשה שער אחד.
אברהם אורטליוס
הוצאת מפות אורטליוס לאור
בשנת 1568 הוציא לאור את התוכנית של טירת בריטנבורג שנבנתה באזור שפך הריין בגרמניה. קירות המבנה המאסיביים על מגדליו העגולים, כפי שבאים לידי ביטוי בתרשים, מרמזים כנראה על טירה שהוקמה במאה הרביעית לספירה. "הארכאולוגים המודרניים לא הצליחו לאתר את חורבות המבנה, שהפך לאחת מהתעלומות המפורסמות והרומנטיות ביותר של הארכאולוגיה ההולנדית", שכן מיקומו המדויק שנוי במחלוקת עד עצם היום הזה.
ג'ון תומפסון (ראש ממשלת קנדה)
סר ג'ון ספרו דייוויד תומפסון (באנגלית: John Sparrow David Thompson; 10 בנובמבר 1845 – 12 בדצמבר 1894) היה עורך דין, שופט ופוליטיקאי קנדי שכיהן כראש ממשלת קנדה, הרביעי במניין מאז איחוד קנדה, משנת 1892 ועד מותו. קודם לכן, למשך תקופה קצרה בשנת 1882, הוא כיהן כראש ממשלת נובה סקוטיה.
ב-1885 נכנס תומפסון לפוליטיקה הארצית על פי בקשתו האישית של ג'ון אלכסנדר מקדונלד, והוא מונה כשר המשפטים בממשלתו. במסגרת תפקידו זה הוא היה הכוח המניע מאחורי חקיקתו של החוק הפלילי של קנדה. ב-1892, בעקבות פרישתו של ג'ון אבוט, מונה תומפסון לתפקיד ראש ממשלת קנדה. הוא היה הקתולי הראשון בתפקיד זה. בעת נסיעה לבריטניה ב-1894, לקה תומפסון באופן פתאומי באוטם שריר הלב ומת בגיל 49. הוא היה ראש ממשלת קנדה השני, לאחר מקדונלד, והאחרון עד כה, שמת בעת כהונתו.
פעילות פוליטית ומשפטית בהליפקס
ביולי 1865 הוסמך תומפסון כעורך דין. בשנת 1871 התערבב תומפסון בפוליטיקה הפרובינציאלית של הליפקס ובמהרה הוכיח עצמו להיות אדם פעלתן. תומפסון פעל להעניק פרשנות מסוכמת עבור כלל חוקי המנהל הפוליטי של הליפקס והסדיר פרשנות כוללת עבור הצ'ארטר החוקי של מנהל העיר. בין השנים 1878 – 1882 הוא כיהן כתובע הכללי של ממשלת פרובינציית נובה סקוטיה בראשותו של סימון הולמס. לזמן קצר בשנת 1882 הוא כיהן כראש ממשלת הפרובינציה, אך ממשלתו הובסה בבחירות שהתקיימו באותה שנה. תומפסון היה תמיד אדם שנרתע מהחיים הפוליטיים ולכן החליט לשוב לקריירה משפטית.
ראש ממשלת קנדה
שנה לאחר מכן, בדצמבר 1892, כאשר אבוט פרש, מונה תומפסון במקומו כראש הממשלה. הוא המשיך להחזיק בתפקיד התובע הכללי ושר המשפטים במקביל לכהונתו כראש הממשלה.
מותו בחסות המלכה
לאחר טקס הלוויה שנערך לו על ידי המלכה בבריטניה, הועבר ארונו של תומפסון לקנדה על סיפון הסיירת הממוגנת אה"מ "בלנהיים" (HMS Blenheim) שנצבעה בצבע שחור לרגל האירוע. ב-3 בינואר 1895 נקבר תומפסון בבית הקברות הצלב הקדוש בהליפקס.
רופא שיניים
רפואת השיניים כיום התפתחה לתחום רפואי-כירורגי רחב, עם התמחויות רבות, העוסק לא רק בשיניים ובלסתות אלא בפנים, בחלל הפה ובבסיס הגולגולת. אי-לכך, הכשרה רפואית היא תנאי לעיסוק ברפואת שיניים. בישראל, כל העוסקים ברפואת שיניים חייבים להיות בעלי תואר D.M.D (דוקטור לרפואת שיניים) או D.D.S (דוקטור לכירורגיה דנטלית). מסלול ההכשרה לרפואת שיניים הוא נפרד כיום מההכשרה לרפואה, אך מספר מצומצם של רופאי שיניים הם גם רופאים כלליים בנוסף להתמחותם. בנוסף, מומחים רבים לכירורגיית פה ולסת (oral and maxillofacial surgery), שהיא התמחות של רפואת שיניים, הם גם בעלי תואר אקדמי של "דוקטור לרפואה" (M.D) בנוסף לתואר אקדמי ברפואת שיניים (D.M.D/D.D.S). תחום משיק לרפואת שיניים הוא תחום האורתודונטיה אשר עוסקת בנראות האסתטית של השיניים, הלסת וכן הלאה.
חננאל ניפי
ביוגרפיה
בניסן ה'תקס"ז (1807) שב לפרארה, והמשיך לשמש דרשן ומלמד תורה. רבים מתלמידיו בפרארה כיהנו אחר כך כרבנים בקהילות איטליה, ביניהם רבי יששכר יחזקאל ריגייו. בשנת ה'תקע"א הה אחד מדייני הקהילה. נודע בפרישותו וסגפנותו, בפרט בימי השובבי"ם. כדרך ענווה, נהג לחתום על תשובותיו במילים "לא ליודעים ח"ן", הרומזות לשמו ומבוססות על.
אמלי סטאר
אמלי סטאר (בהולנדית: Emly Starr; נולדה ב-5 בספטמבר 1957) היא שחקנית וזמרת בלגית.
ביוגרפיה
ב-1976 יצא הסינגל הראשון שלה "Tears of Gold".
ניצול כלכלי של קשישים
ניצול כלכלי של קשישים הוא ניצול לרעה ושימוש לא חוקי, לא מוסמך ולא הולם ברכושו ובמשאביו של אדם קשיש, והוא רק אחד מהסוגים של התעללות בקשישים. ניצול זה יכול לבוא לידי ביטוי במספר דרכים, בהן: הונאה, גנבה או לקיחת רכושו (נדל"ן, כסף או כל רכוש אישי אחר) של הזקן, ללא קבלת הסכמתו או קבלת הסכמתו תוך איום וסחיטה; חתונה ללא הסכם קדם נישואים תוך תכנון גירושים, המתנה למותו של הקשיש, או לצורכי קבלת אזרחות; החתמה על ייפוי כוח במרמה; או שימוש גורף בייפוי כוח שניתן למטרה אחרת וכן שימוש בכספו של הזקן שלא לצורך שלשמו ניתן.
מקנזי בוול
בדצמבר 1894 מת באופן פתאומי ראש הממשלה, ג'ון תומפסון כשהוא בן 49. המושל הכללי של קנדה, הלורד אברדין מינה את בוול להחליפו, בשל מעמדו כחבר הקבינט הבכיר ביותר. הבעיה העיקרית שניצבה בפני בוול במהלך כהונתו כראש הממשלה הייתה סוגיית בתי הספר של מניטובה. בעקבות ניסיונותיו לפשר את חברי מפלגתו המתנכרים, לאחר ההתקוממות בקרב חברי הקבינט בראשית 1896, הוא נאלץ להתפטר והוחלף בצ'ארלס טאפר. בוול המשיך לכהן כחבר הסנאט עד למותו בגיל 93, אך הוא לא כיהן שוב בתפקיד ממשלתי. בסך הכול הוא כיהן כחבר הפרלמנט של קנדה במשך 50 שנה.
זאב צעיר: הסרט
צילומים
צילומי הסרט החלו במרץ 2022, והסתיימו ב-17 במאי 2022.
בראשית (חברה)
התאגיד הוקם בשנת 2005, עם מיזוגם של בתי האריזה פירות הגולן (בהקמתו של היזם שמשון ולנר) ופרי פסגות. שותפים בו חמישה קיבוצים מהגליל העליון (יפתח, יראון, מלכיה, מנרה וסאסא) ושמונה קיבוצים ומושבים מהגולן (אורטל, אלוני הבשן, אל-רום, יונתן, מרום גולן, עין זיוון, קשת ורמת מגשימים), וכן הוא משווק את תוצרתם של מטעים פרטיים. בתי האריזה ממוקמים בסמוך ליפתח ולמרום גולן.
שולמית אליאש
ביוגרפיה
נולדה בישראל, בתם של רחל והרב שלמה טנא. בוגרת המחלקה להיסטוריה באוניברסיטת בר-אילן.
אתול פוגארד
ביוגרפיה
בשנת 1935 עברה משפחתו לפורט אליזבת, שם החל ללמוד בבית ספרי יסודי בשנת 1938. בזכות מלגה שקיבל למד לימודים תיכוניים במכללה מקומית, ולאחר מכן המשיך ללימודי פילוסופיה ואנתרופולוגיה באוניברסיטת קייפטאון.
כמה חודשים לפני בחינות הגמר שלו ב-1953 עזב את הלימודים ויצא למסע טרמפים לצפון אפריקה, שלאחריו בילה שנתיים במזרח אסיה על סיפון ספינת קיטור. את חוויותיו תיאר במחזה האוטוביוגרפי שלו מ-1999: הנמר של הקפטן: ספר זיכרונות לבמה.
ניצן שקד
ביוגרפיה
שקד הוא בעל תואר ראשון בהנדסת מכונות מטעם אוניברסיטת תל אביב ותואר שני במנהל עסקים מטעם אוניברסיטת בן-גוריון.
קרב אקסונה
בלגים
החיילים הגאלים רכשו את כלי נשקם בעצמם. החיילים היעילים ביותר בצבא הגאלי הגיעו מקרב האצולה הלוחמת, אך אלה היו מעטים וגם הם לא התאמנו באופן מסודר, אלא הסתמכו בעיקר על גבורה אישית שהתאימה לאורח הלחימה הגאלי. שיטה זו, המסתמכת על גבורה אישית, הייתה נחותה יחסית לשיטה שנקטו בה הלגיונרים שנלחמו כיחידה מלוכדת אחת. חלק הארי של הצבא גויס מקרב האיכרים שהיו חסרי הכשרה צבאית ויעילותם הצבאית הייתה מעטה.
שרון אפק
אפק הוא אלוף בדימוס, שכיהן כפרקליט הצבאי הראשי. היה הקצין ההומוסקסואל הגלוי הבכיר ביותר בצה"ל.
חברות של חיבה
חברות של חיבה כמושג
פרסום הספר ותוצאות המחקרים הפכו את שמו למושג בתחום מנהל העסקים. בשימוש במושג "חברות של חיבה" הכוונה היא לחברות שמשלבות כישורי ניהול מצוינים עם מחויבות גבוהה להיטיב עם כל מי שבא במגע איתן תוך תפיסת עולם הומניסטית. חברות אשר במסרים שלהן ובפעולותיהן שואפות לחבב את עצמן על כל בעלי העניין של הארגון: לקוחות, עובדים, ספקים, קהילות ובעלי מניות. החברות דואגות לאזן בין האינטרסים של כל בעלי העניין באופן שווה וברגישות, ולא אחד על חשבון השני, אלא תוך תחושת שותפות ושגשוג משותף. הנהלות החברות מונעות יותר על ידי תפיסתן המוסרית הסובייקטיבית באשר לדרך הנכונה (מאשר מה שאחרים יגדירו כנכון או רצוי).
מחקר
המאמר המובא בספר מבוסס על שתי מתודולוגיות מחקר כדלקמן: מתודולוגיה במהדורה 1 – החברות שעברו את הסינונים הנ"ל הוגדרו לצורך המחקר כ"חברות של חיבה" והמשיכו לשלב הבא. תחקור פיננסי של החברות שנבחרו בתהליך הנ"ל מנקודת מבטאו של משקיע.
מתודולוגיה במהדורה 2 –
ג'ף פוסטר
קריירת מכללות
פוסטר נולד בסן אנטוניו שבטקסס, ובין השנים 1995–1999 למד באוניברסיטת המדינה של טקסס ושיחק בקבוצת הכדורסל שלה תחת המאמן מייק מילר. בעונתו השנייה בקבוצה, 1996/1997, סייע לה להעפיל לטורניר אליפות המכללות בפעם השנייה בלבד בתולדותיה. בשתי עונותיו האחרונות באוניברסיטה רשם ממוצעים של 13.5 נקודות ו-10.7 ריבאונדים למשחק.
קריירה מקצועית
בעונת הרוקי שלו העפילה אינדיאנה לגמר ה-NBA לראשונה בתולדות המועדון, אך הפסידה מול לוס אנג'לס לייקרס בתוצאה 2–4. בשנים הבאות ביסס את מעמדו כשחקן רוטציה קבוע בפייסרס, בעיקר הודות להצטיינותו כשומר וכריבאונדר. בעונת היה הסנטר הפותח של הקבוצה, וסייע לה לסיים את העונה הסדירה במקום הראשון באזור המזרחי עם מאזן הניצחונות הטוב ביותר בתולדות המועדון, 61–21. בפלייאוף 2004 גברו הפייסרס על בוסטון סלטיקס (4–0) ועל מיאמי היט (4–2) בטרם הודחו על ידי דטרויט פיסטונס (2–4) בגמר המזרח. בעונת שיחק ב-19 משחקים בלבד בשל פציעה בגבו.
הפיגוע בבנגקוק (2015)
עיריית בנגקוק הכריזה על ביטול הלימודים למחרת הפיגוע עקב הפיצוץ. בעקבות הפיצוץ הושבתה תחנת הסקייטריין הסמוכה למקום.
ביג דדי
עלילה
כתוצאה מכך סוני מאמין שאין לו סיבה להמשיך להחזיק עוד בג'וליאן ולטפל בצרכיו, ולכן נפגש עם העובד הסוציאלי שלו, ארתור ברוקס (ג'וש מוסטל) כדי לאפשר לו לחזור אל אמו. ארתור מספר לו שאמו מתה ממחלת הסרטן, עובדה ששפכה אור על הסיבה שלשמה היא שלחה אותו אל קווין, ולפיכך ג'וליאן יישלח לבית קבוצה (מסגרת דיור לילדים שלא יכולים להתגורר בביתם מסיבות שונות) או לבית יתומים אם יוחזר לטיפולם של שירותי הרווחה. מבועת מהמחשבה שג'וליאן יישאר ללא השגחה נאותה, סוני מציע להמשיך לשמור על הילד עד לכאשר יימצא לו בית אומנה. לאחר שג'וליאן נשאר בחזקתו סוני מודיע על כך לאביו לני (ג'וזף בולוגנה), אחד מעורכי הדין המוערכים ביותר בפלורידה, שלהפתעתו נוזף בו על המצב אליו הגיע. לאחר שהבין שהוא אינו הולך לקבל עזרה, ובעקבות שיחה עם ג'וליאן, סוני מחליט לגדל אותו בדרך הטובה ביותר שהוא מצא לנכון - לאפשר לג'וליאן להיות היחיד בעל הכוח לבחור איך לנהל את חייו: הוא נותן לו את האפשרות להחליט מה ברצונו לעשות בכל רגע נתון, לבחור איך להתלבש, מה לאכול ואף את החופש לעניק לעצמו שם חדש לגמרי (ובוחר לקרוא לעצמו פרנקנשטיין). במקביל סוני מלמד אותו דברים חדשים, כמו איך לשחק בייסבול, וג'וליאן אף מחליט לעזור לו להשיג חברה חדשה בשם ליילה (ג'ואי לורן אדמס), שהיא למעשה אחותה של קורין ועורכת דין בעצמה.
שמעון לב-ארי
ביוגרפיה
בנוסף, השתתף בתסכיתי רדיו ובתוכניות בידור בטלוויזיה. זכה לפרסום ניכר כאשר השתתף בתוכנית הסאטירה המיתולוגית של "ניקוי ראש" בשתי העונות שלה בשנים 1974–1976.
סיים תואר ראשון בתיאטרון והיסטוריה, ובשנת 1977 קיבל תואר מוסמך מהחוג לתיאטרון מאוניברסיטת תל אביב (עבודת הגמר הייתה בנושא: "תיאטרון זווית: 1959–1968"). בשנים 1968–1978 לימד בחוג לאמנות התיאטרון בתל אביב תולדות התיאטרון הישראלי והעולמי, וב-1969–1973 כיהן כמרכז החוג. במשך שנתיים לימד משחק. בשנים 1975–1978 כיהן כראש-מנהל הפקולטה לאמנויות. פרסם 20 מאמרים בתחום תולדות התיאטרון הישראלי. שימש כביבליוגרף הישראלי עבור "הביבליוגרפיה הבינלאומית לתיאטרון" המופיעה בארצות הברית.
שמעון לב-ארי נפטר בבית החולים השיקומי בבת ים באוגוסט 2012, בתום שנתיים של מחלה קשה. הותיר את אשתו נורה, בניו, עודד ודני, בתו, השחקנית דורית לב ארי, ונכדים.
ארז ברנבוים
ארז ברנבוים (נולד ב-1964) הוא רופא ישראלי מומחה ברפואה פנימית ובמנהל רפואי, המכהן כמנהל בית החולים האוניברסיטאי אסותא אשדוד. הוא שירת בצה"ל כקצין בדרגת אלוף-משנה ושימש קצין הרפואה של חיל האוויר ומפקד המרכז לשירותי רפואה בחיל הרפואה.
ביוגרפיה
ברנבוים סיים ב-1990 לימודי רפואה בבית הספר לרפואה של אוניברסיטת בן-גוריון בנגב במסגרת העתודה האקדמית. הוא שירת בחטיבת הנח"ל ובבית הספר להנדסה צבאית כרופא צבאי בתפקידים של רופא גדודי וחטיבתי. לאחר מכן עבר לחיל האוויר, שירת כרופא בגף הפינוי המוטס בבסיס חצרים, כמפקד גף רפואה בבסיס חצור וכמפקד הגף הקליני ביחידת רפואה אווירית. לאחר שהשלים התמחות ברפואה פנימית בבית החולים מאיר מונה ב-2001 למפקד יחידת הרפואה האווירית. הוא שימש סגן מפקד קצין הרפואה החילי וב-2006 מונה לקצין הרפואה של חיל האוויר. הוא שירת בתפקיד עד 2009 ויצא ללימודי במכללה לביטחון לאומי בה השלים תואר שני במדעי החברה מאוניברסיטת חיפה. לאחר הלימודים שימש מפקד המרכז לשירותי רפואה בחיל הרפואה.
קרב בית חורון (66 לספירה)
רקע היסטורי
ישנן מספר סברות לגבי מניעי המרד נגד השלטון הרומאי ביהודה. לפי יוספוס פלביוס, יהודים החלו למחות כנגד עול המיסים בעקבות חוסר התערבות השלטון הרומי במקרה של פגיעה דתית בבית כנסת בקיסריה. לאחר שאזרחים רומאים נפגעו בידי היהודים בירושלים, וחיילים שנשלחו למקום נפגעו גם הם, הרומאים פסקו מלהתייחס למחאות בביטול. עם התפשטות השמועות על המהומות, החלו ערים נוספות להצטרף למרד. המלך אגריפס השני, שמלך בחסות רומא, נמלט לגליל.
גאלוס המשיך במסעו, וכבש את אפק ואת לוד בדרכו אל ירושלים. הוא חנה במקום הקרוי "גבע", בו התקיפו אותו המורדים אשר יצאו מירושלים. בקרב זה נפלו כחמש מאות מחייליו של גאלוס, לעומת אבדות ספורות ליהודים, שנעזרו בלוחמי חדייב (ממלכה בנהריים שתמכה ביהודה). במהלך הקרב נהדפו היהודים אל בין חומות העיר, אך שמעון בר גיורא הצטרף אליו, איגף את הרומאים באמצעות לוחמיו וגרם להם אבדות קשות.
תיאור הקרב
נסיגתו של גאלוס אל שפלת החוף העניקה למורדים הזדמנות להביסו. הצבא עבר להר הצופים ומשם עשה את דרכו למחנה שבגבעון. במהלך הדרך, היהודים היכו ברומאים והסבו להם אבדות קשות. במהלך חניית הרומאים חנו בגבעון ליומיים, הצטרפו לוחמים נוספים לשורות המורדים היהודים. לפני מנוסת הצבא הרומי מגבעון, הורה גאלוס להרוג את בהמות המשא כדי שלא לעכב את המסע, וכך הרומאים עשו את דרכם לבית חורון. היהודים השיגו אותם והצליחו לחסום את שני קצות המעבר הצר היורד לבית חורון. חלק מהיהודים נפרשו גם מעל למעבר והמטירו על הרומאים חיצים ואבנים. הרומאים נלכדו והלחימה נעצרה רק עם רדת החשיכה. גאלוס החליט להשאיר 400 מאנשיו במקום והורה להם להפיק רעש וקולות כדי להונות את היהודים שכלל הצבא הרומי עדיין חונה באזור, בעת שגאלוס ויתר חייליו ברחו בחסות החשיכה. בבוקר, התנפלו היהודים על החיילים שנותרו, הרגו את כולם ויצאו במרדף אחרי גאלוס, אך קצרה ידם מלהשיגו. למרות זאת, המורדים השיגו את כלי הנשק הכבדים של הרומאים, את קופת הכסף של הלגיון ואת נשר הלגיון, ושבו לירושלים. גאלוס ואנשיו הגיעו לשפלת החוף, כשהם מותירים מאחוריהם ששת אלפים הרוגים. נסיגתו של גאלוס הסתיימה בח' חשוון בשנת 66 לספירה.
סופי פאסקו
לונדון 2012
באולימפיאדת הנכים לונדון (2012) זכתה פאסקו במדליית הזהב במקצה ל-200 מטר מעורב אישי עם שיא עולם של 2:25.65 דקות, לפני הקנדית סאמר אשלי מורטימר שסיימה בתוצאה של 2:32.08 דקות והסינית מנג ג'אנג שזכתה בארד עם שיא אסייתי של 2:33.95 דקות. היא זכתה במדליית זהב נוספת במשחה ל-100 מטר פרפר עם שיא עולם של 1:04.43 דקות, לפני הפולניה] אוליביה יבלונסקה שסיימה עם שיא אירופאי של 1:08.55 דקות ולוראדי הצרפתייה שזכתה במדליית הארד עם 1:09.08 דקות, ובמשחה ל-100 מטר חופשי ניצחה עם שיא פאראלימפי של 1:00.89 דקות, לפני אלודי שקבעה שיא אירופאי של 1:01.09 דקות ומורטימר הקנדית שזכתה בארד עם 1:01.58 דקות.
אוז'ן רוז'ה
אוּזֶ'ן (אבגניוס) רוֹזֶ'ה (Eugène Roger; ? – פריז, צרפת, 1646) היה נזיר פרנציסקני צרפתי שחי בארץ ישראל בשנים 1629–1634 וכתב על יישוביה ואנשיה ועל האירועים בה בתקופה זו.
קורות חייו ומעשיו
ב-1629 הגיע לארץ ישראל כדי להצטרף בה לחבורת הנזירים הריקולטים במסגרת משמורת ארץ הקודש. שהייתו ארכה כחמש שנים, שמתוכן התגורר כשנה בבית לחם וכ-20 חודשים בנצרת. רוז'ה היה רופאו של שליט דרום לבנון וצפון ארץ ישראל, הדרוזי פח'ר א-דין אל-מעני השני. כתוצאה ממפלתו של שליט זה ב-1634 נאלץ רוז'ה לעזוב את הלבנט וככל הנראה המשיך לפעול בשליחות מסדרו בארצות המגרב.
ספרו של רוז'ה, שהוקדש לארץ ישראל ולאירועים באזור בשנות ביקורו, ראה אור בפריז ב-1646. מהדורה נוספת פורסמה ב-1664. הספר ערוך לפי נושאים, ולא כספר מסע. הספר נחלק לשניים: החלק הראשון מתאר את הארץ ואתריה, את מחוזותיה ואת סדרי הממשל בה. רוב פרקיו יוחדו לנחלות שבטי ישראל המקראיים. הפרקים הראשונים בחלק השני עוסקים בתושבי הארץ המוסלמים וכן בדת האסלאם. פרקים לא מעטים מוקדשים לדרוזים, ובעיקר לקורות פח'ר א-דין השני, והם משמשים כאחד המקורות העיקריים לתולדות שלטונו. שאר פרקי הספר נסבו על היהודים, על העדות הנוצריות השונות וכן על המרונים בהר הלבנון. רוז'ה הקצה פרק לפרשת צאגא כרסטוס, הטוען לכתר קיסרות אתיופיה שהציג עצמו כבנו של הקיסר יעקב הראשון. רוז'ה פגש בו בנצרת, והדברים שסיפר על אודותיו משמשים בסיס למידע על אדם זה.